Actorul român din Generația de Aur care, înainte să moară, le-a oferit tuturor o lecție: „Dacă ieși afară și te compari cu alții, vezi că sunt mulți Dumnezei în jurul tău”
Marin Moraru a rămas în sufletul publicului cu roluri și replici memorabile. „Marinuș” a fost unul dintre cei mai mari actori ai comediei românești. Și-a iubit meseria și declara că „un actor îşi doreşte să joace până în ultimul moment al vieţii lui”, scrie adevărul.ro. Acesta mergea des la repetițiile colegilor și declara, potrivit click.ro: „Dacă nu eşti curios să vezi asta, poţi să crezi că eşti Dumnezeu. Însă dacă ieşi afară şi te compari cu alţii, vezi că, de fapt, sunt foarte mulţi Dumnezei în jurul tău“.
În volumul biografic „Suntem ce sunt amintirile noastre“, actorul Marin Moraru realiza portrete ale marilor oameni de teatru români. „Omul Marin Moraru este irascibil uneori, gestual vorbind, brutal. Şi asta se întâmplă neaşteptat, când o picătură umple paharul şi nu ştii când şi care e picătura aia. Ţin îngrozitor de tare la oricine este în faţa mea, cuvintele nu mai au expresia normală, ci devin urlete. Mă înroşesc, dau din mâini ca o pasăre rănită şi aş fi în stare să omor pe toată lumea. Dar, ce este cel mai îngrozitor e că după ce se termină evenimentul, eu îl refac în gând şi mă enervez şi mai tare. Îmi pare foarte rău apoi şi asemenea evenimente ajung pentru mine, după ce s-au consumat, îngrozitoare. Le cercetez şi le refac în gând şi ajung la paroxism pentru că nu pot să le şterg, ci de fapt le amplific.
Sursa foto: Facebook